‘પણ એમાં આંખ મીંચવાની શી જરૃર? અમે માની ગયાં કે તમને આ દુનિયાના બધા જ ફિટનેસ મંત્રો મોઢે છે અને એ બધું જ તમે વગર કોઈ દવાએ પચાવી પણ ગયાં છો. એ બધી તો માનસિક કસરત કહેવાય. મનમાં જ મર્યાં ને મનમાં જ ભૂત થયા જેવું. ખરેખર જો કોઈ વાર અચાનક જ રસ્તા પર દોડવાનું આવે તો તમે દોડી શકો? કોઈ બિલ્ડિંગમાં લિફ્ટ બંધ હોય તો તમે ચાર પાંચ માળ આસાનીથી ચડી શકો? જો હા, તો તમે ખરા ફિટ કહેવાઓ. બાકી મોટી-મોટી વાતો કરવાથી કે કોઈની વાતોને મજાકમાં ઉડાવી દેવાથી કંઈ ફિટ રહેવાતું નથી. ખોટાં બણગાં ફૂંકવા રહેવા દઈને એના કરતાં તમે જેટલા ફિટનેસ મંત્રો જાણો છો ને તેમાંથી એકાદ મંત્ર ઉપર પણ અમલ કરવા માંડો ને તો સારું. હવે તમારી ઉંમર થઈ તો ઊલટાના તમારે વધારે ફિટ રહેવું પડે.’